ข้อบังคับการปิโตรเลียมแห่งประเทศไทยข้อบังคับการปิโตรเลียมแห่งประเทศไทย(ฉบับที่7) พ.ศ. 2523ว่าด้วยการเบิกและจ่ายเงิน----------อาศัยอำนาจตามความในมาตรา17 (1) แห่งพระราชบัญญัติการปิโตรเลียมแห่งประเทศไทยพ.ศ. 2521คณะกรรมการปิโตรเลียมแห่งประเทศไทย ออกข้อบังคับว่าด้วยการเบิกและจ่ายเงินไว้ดังต่อไปนี้ข้อ 1 ข้อบังคับนี้เรียกว่า `ข้อบังคับการปิโตรเลียมแห่งประเทศไทย(ฉบับที่ 7) พ.ศ. 2523ว่าด้วยการเบิกและจ่ายเงิน'ข้อ 2 ข้อบังคับนี้ให้ใช้บังคับตั้งแต่วันที่ 30 มกราคม พ.ศ. 2523เป็นต้นไปข้อ 3ให้ยกเลิกข้อบังคับองค์การก๊าซธรรมชาติแห่งประเทศไทย (ฉบับที่ 7) พ.ศ. 2520ว่าด้วยการเบิกและจ่ายเงินข้อ 5 ในข้อบังคับนี้`ปตท' หมายความว่า การปิโตรเลียมแห่งประเทศไทย`คณะกรรมการ' หมายความว่า คณะกรรมการ ปตท.`ประธานกรรมการ' หมายความว่า ประธานคณะกรรมการ ปตท.`ผู้ว่าการ' หมายความว่า ผู้ว่าการ ปตท.`พนักงาน' หมายความว่า พนักงาน ปตท.ส่วนที่ 1------การสั่งจ่ายเงิน-----------ข้อ 6การจ่ายเงินให้จ่ายได้เฉพาะเพื่อกิจการภายในขอบเขตวัตถุประสงค์ ปตท.และต้องได้รับอนุมัติจากคณะกรรมการ หรือผู้ว่าการ แล้วแต่กรณีข้อ 7 ให้ประธานกรรมการและผู้ว่าการเป็นผู้สั่งจ่ายเงินเพื่อกิจการของ ปตท.ได้ดังต่อไปนี้(1) ผู้ว่าการสั่งจ่ายเงินคราวหนึ่งได้ไม่เกิน 5,000,000 (ห้าล้าน) บาท(2) ประธานกรรมการสั่งจ่ายเงินคราวหนึ่งได้เกินกว่า 5,000,000 (ห้าล้าน)บาท แต่ไม่เกิน10,000,000 (สิบล้าน) บาทหากการสั่งจ่ายเงินคราวหนึ่งเกินอำนาจการสั่งจ่ายเงินตามข้อ 7 คณะกรรมการแล้วแต่กรณี ถ้าเป็นในกรณีจำเป็นเร่งด่วน และจำนวนเงินที่ต้องสั่งจ่ายเงินเกินกว่า 10,000,000 (สิบล้าน) บาทให้ประธานกรรมการอนุมัติแล้วรายงานให้คณะกรรมการทราบในการประชุมครั้งต่อไปทุกครั้งข้อ 8 การจ่ายเงินเพื่อกิจการของ ปตท.ตามสัญญาหรือข้อผูกพันใด ๆ ซึ่งได้รับอนุมัติจากคณะกรรมการแล้วให้ผู้ว่าการมีอำนาจสั่งจ่ายเงินตามสัญญา หรือข้อผูกพันนั้น ๆได้ แล้วรายงานให้ประธานกรรมการทราบข้อ 9 ผู้ว่าการอาจมอบอำนาจเป็นลายลักษณ์อักษรให้พนักงานสั่งจ่ายเงินเพื่อกิจการของปตท.ได้ ภายในวงเงินครั้งหนึ่งไม่เกิน 5,000,000 (ห้าล้าน) บาทข้อ 10เพื่อประโยชน์ในการดำเนินงานให้ผู้ว่าการสั่งจ่ายเงินเพื่อเป็นเงินสดย่อยเก็บไว้ประจำสำนักงานเพื่อทดลองจ่ายเป็นค่าใช้จ่ายเบ็ดเตล็ดในกรณีจำเป็นและเร่งด่วนได้ภายในวงเงิน 50,000(ห้าหมื่น) บาทโดยกำหนดความรับผิดชอบตลอดจนวิธีปฏิบัติทางบัญชีของพนักงานรักษาเงินข้อ 11การจ่ายเงินเดือนประจำเดือนของผู้ว่าการและพนักงานตั้งแต่ระดับหัวหน้าแผนกขึ้นไปปตท. อาจจ่ายเป็นเช็คนำเข้าบัญชีธนาคารให้ได้ส่วนที่ 2------การจ่ายเงินยืม-----------ข้อ 12 ในกรณีจำเป็น ซึ่งจะต้องยืมเงินทดลองเพื่อไปใช้จ่ายในการดำเนินงานของ ปตท.ให้ผู้ยืมทำใบยืมแสดงประมาณการค่าใช้จ่ายตามความจำเป็นเสนอต่อผู้ว่าการหรือผู้ที่ผู้ว่าการมอบหมายเพื่อพิจารณาอนุมัติการยืมดังกล่าวก่อนทุกครั้งข้อ 13 ห้ามอนุมัติเงินยืมรายใหม่ในเมื่อผู้ยืมยังไม่ได้ส่งใช้เงินยืมครั้งก่อนเสร็จสิ้น เว้นแต่ผู้ว่าการหรือผู้ที่ผู้ว่าการมอบหมายจะได้พิจารณาสมควรควรอนุมัติเป็นกรณีพิเศษข้อ 14 ให้ผู้ว่าการหรือผู้ที่ผู้ว่าการมอบ มีอำนาจสั่งจ่ายเงินยืมได้ตามความจำเป็นภายในวงเงินที่กำหนดไว้ในข้อ 7 และข้อ 9ข้อ 15 เมื่อผู้ยืมได้รับเงินแล้วต้องรีบดำเนินการและส่งหลักฐานการจ่ายเงิน พร้อมด้วยเงินเหลือจ่าย (ถ้ามี)หักล้างเงินยืมให้เสร็จสิ้นอย่างช้าไม่เกินกำหนดดังต่อไปนี้(1)การยืมเงินเป็นค่าพาหนะและเบี้ยเลี้ยงเดินทางเพื่อไปปฏิบัติงานต่างท้องถิ่นต้องส่งใบสำคัญหักล้างเงินยืม ภายใน 15 วัน นับจากวันกลับที่พัก(2) หากเป็นการยืมในกรณีอื่น (ถ้ามี) ภายใน 7 วัน นับจากวันที่รับเงินข้อ 16 ในการรับคืนเงินยืมให้พนักงาน ผู้รับเงินคืนเซ็นรับคืนไว้เป็นหลักฐานโดยระบุจำนวนเงินรับคืนเป็นเงินสด (ถ้ามีเหลือจ่าย)เท่าใดรับคืนเป็นใบสั่งจ่ายเงินเท่าใดให้ชัดเจนครบถ้วนตามจำนวนเงินยืมทุกครั้งโดยทำขึ้นเป็นคู่ฉบับมอบให้ผู้ยืมเงินคืนไปหนึ่งฉบับเก็บเป็นหลักฐานทางบัญชีหนึ่งฉบับส่วนที่ 3------การจ่ายเงินชำระเจ้าหนี้------------------ข้อ 176ในการจ่ายเงินให้กับเจ้าหนี้เป็นจำนวนเงินตั้งแต่พันบาทขึ้นไป ให้สั่งจ่ายเป็นเช็คในนามเจ้าหนี้ส่วนที่ 4------การเบิกจ่ายเงินอย่างอื่น------------------ข้อ 18 การเบิกจ่ายเงิน นอกเหนือจากที่ข้อบังคับนี้กำหนดไว้ให้เสนอต่อคณะกรรมการเพื่อพิจารณาอนุมัติ ส่วนที่5------บทเฉพาะกาล----------การจ่ายเงินตามที่ระบุไว้ในส่วนที่1 ข้อ 6 ในระหว่างที่ยังไม่ได้กำหนดวงเงินงบประมาณให้เสนอคณะกรรมการอนุมัติเป็นราย ๆ ไปให้ไว้ ณ วันที่ 11 กุมภาพันธ์ พ.ศ. 2523พลเอก เกรียงศักดิ์ ชมะนันทน์นายกรัฐมนตรีประธานกรรมการคณะกรรมการการปิโตรเลียมแห่งประเทศไทย